**Verejný obstarávateľ:** Mesto Košice, Trieda SNP 48/A, 040 11 Košice

**Zákazka: MS Licencie 2023**

**Vysvetlenie č. 3 k súťažným podkladom**

Na základe žiadostí o vysvetlenie od záujemcov zo dňa 14.11.2023 dávame nasledovné stanovisko:

**Otázka č. 1:**

Spoločnosť Microsoft ponúka možnosť naceniť licencie (pre časť B) v rôznych cenových úrovniach, čo sa odvíja od aktuálnej platnej zmluvy, ktorú ako entita máte, na dané licencie. Napríklad cenová hladina D alebo cenová hladina A.  
Prosíme o informáciu, v akej cenovej hladine nakupujte licencie, definované v časti B.  
Táto informácia je potrebná pre zabezpečenie férovej obchodnej súťaže, aby všetci potenciálni uchádzači, Microsoft partneri, naceňovali v správnej cenovej úrovni a pracovali s maržou ako nástrojom obchodnej súťaže.

**Odpoveď č.1:**

Licencie sme rozdelili v prílohe „P.1. Cenova tabulka B\_MS Licencie 2023.xlsx“ tak, aby bolo zrejmé, ktoré licencie budú nakupované akým typom organizácie (viď opravená príloha P.1 Cenová tabuľka B)

**Otázka č. 2 :**

Dovoľujeme si požiadať verejného obstarávateľa o vysvetlenie prílohy „P.1.\_Cenova\_tabulka\_A\_MS\_Licencie\_2023.xlsx“ pre časť A – Online licencie, a to, či verejný obstarávateľ požaduje mesačnú viazanosť alebo ročnú viazanosť licencií? Z odpovedí č.2 Vysvetlenia č. 1 a č. 2 verejného obstarávateľa to nie je zrejmé. Vzhľadom na to, že táto skutočnosť významne ovplyvňuje výslednú cenu, je nevyhnutné zo strany verejného obstarávateľa jasne zadefinovať požadovanú dobu viazanosti požadovaných licencií.

**Odpoveď č.2:**

Verejný obstarávateľ požaduje ročnú viazanosť pri všetkých obstarávaných produktoch pre časť A – Online licencie.